Ny Nissan-SUV: Nå får den plass til syv
Mens de fleste konkurrentene er konstruert for å kjøre på vanlig vei, har Nissan bygget inn mye av sin 4x4-erfaring i X-Trail.Ifølge Nissan har de perfeksjonert X-Trails terrengegenskaper, samtidig som de har hentet inspirasjon fra sine crossovere, Qashqai, Juke og Murano for å lage en moderne familiebil. At X-Trail er en viktig modell for Nissan illustreres ved at den skal bygges på ni forskjellige fabrikker. Etter den offisielle avdukingen i dag skal den presenteres i en rekke land våren 2014. Kundene må imidlertid vente tålmodig - de første får sin nye X-Trail levert fra juli 2014. Det er langt større forskjell mellom andre og tredje generasjon X-Trail enn det var ved forrige generasjonsskifte da man nærmest måtte være ekspert for å se forskjell. Vi ser tydelig at den nye modellen er inspirert av Murano og Qashqai.For første gang leveres X-Trail med muligheten for syv seter. For å lette adkomsten til baksetene kan dørene åpnes nesten 80 grader, en fordel når man for eksempel skal ta inn og ut barneseter. Andre seterad har fått mer komfort enn tidligere, takket være en strukket akselavstand og mer skulpterte rygger på forsetene. Setene kan skyves i lengderetningen og har justerbare ryggvinkler for å maksimere sittestillingen, samtidig som man utnytter bagasjekapasitet best mulig. Nissan lover mye ny teknologi i X-Trail, blant annet siste generasjon Nissan Connect som inneholder navigasjon, informasjon og underholdning. Her kan man koble til Smart-telefoner for avspilling av musikk og for å kommunisere med omverdenen gjennom sosiale nettverk.Som i tidligere versjoner har nye X-Trail et innstillingshjul der føreren kan styre det elektriske 4WD-systemet. Man kan velge mellom auto, ren forhjulsdrift eller permanent firehjulsdrift. Bilen leveres ikke med kun forhjulstrekk, som en del av konkurrentene. Vi får ingen detaljer om tekniske data foreløpig, men Nissan sier de har redusert vekt der de har kunnet og konstruert nye, små motorer som er effektive med hensyn til ytelser og forbruk. Prisene på nye X-Trail er ikke klare, men dagens modell koster fra 390.100 til 490.000 kroner, uten leveringskostander, ifølge Opplysningsrådet for Veitrafikken. Dagens X-Trail selger svært labert sammenlignet med flaggskipene i den litt større SUV-avdelingen.1. Mazda CX-5: 3230. 2. Mitusbishi Outlander: 2352. 3. Toyota RAV4: 2339. 4. Honda CR-V: 1343. 5. Ford Kuga: 1104. .... Nissan X-Trail: 152. Om SUV-toppen: Registreringsstatistikken for SUV-er hittil i år fra Opplysningsrådet for Veitrafikken. Vi har plukket ut SUV-er som er over 4,50 meter. Lengden på den nye blir som dagens, 4,63 meter. Saken er levert av BilNorge.no
X-Trail er en favoritt for mange når det gjelder fremkommelighet. Nå får den også et elegant utseende og plass til syv.